Entrepreneurskap: Om ondervinding met tegnologie te versoenhttps://rak2.spens.co.za/radio/2016/kragklonte/kragklont-francois-maartens.mp3 Francois Maartens. Foto: Verskaf. Hiermee ŉ voorsmakie van my onderhoud met Francois Maartens, eienaar van IMCC, die man wat weet hoe om die grootste moordenaar in Afrika aan te pak, eerskomende Woensdag. Watse ander besigheid, bedryf of nywerheid is vir jou interessant of ongewoon? Meer interessant as ongewoon: ek het grootgeword op ŉ plaas, trouens, my ma-hulle is nog steeds op die plaas, so ons gaan nog baie daarheen. Ek hou dus van die landbousektor. Ek dink in my ander lewe sou ek dalk geboer het! Die landbou het ook baie verander weens die tegnologie en dit is nogal interessant om dit dop te hou, want niks verander ŉ boer se denkwyse nie. Tog sien ek hoe die boere so stadig maar seker begin byt aan die nuwe tegnologie en goeters en hulle vind baie baat daarby. Dis ook die jonger generasie wat met tegnologie grootgeword het wat nou na vore kom. Maar baie van die ouer boere begin ook die waarde daarvan insien, en dit wil gedoen wees om ŉ boer se denkwyse te verander. Dis nie iets wat sommer gebeur nie, veral as dit iets is wat werk. Hy doen dit al vir soveel jare op ŉ sekere manier en dit werk, maar dit kan beter wees as hy miskien net na die jonger outjies luister om met die tegnologie by te kom. So, jy sit met ŉ jong ou en waardevolle tegnologiese ondervinding aan die een kant, maar met ŉ ouer persoon met baie ondervinding en wat nie van tegnologie hou nie, aan die ander kant! As jy darem daardie nuwe idees saam met die ondervinding kan voeg en dit werk, dán het jy ŉ goeie storie! NB! Moenie laas week se onderhoud met Dewald Pelser, sakeman en stigter van MisterBA potgooi, misloop nie!